CELEX: 62017TN0391
Language: sk
Date: 2017-06-28 00:00:00
Title: Vec T-391/17: Žaloba podaná 28. júna 2017 – Rumunsko/Komisia

14.8.2017   
            
            
               SK
            
            
               Úradný vestník Európskej únie
            
            
               C 269/33
            
         Žaloba podaná 28. júna 2017 – Rumunsko/Komisia
   (Vec T-391/17)
   (2017/C 269/45)
   Jazyk konania: rumunčina
   
      Účastníci konania
   
   
      Žalobca: Rumunsko (v zastúpení: R. Radu, C.-M. Florescu, E. Gane a L. Liţu, splnomocnení zástupcovia)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie (EÚ) z 29. marca 2017 o návrhu občianskej iniciatívy s názvom „Minority SafePack – one million signatures for diversity in Europe“,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na porušení ustanovení zmlúv o Európskej únii týkajúcich sa právomocí Únie
               
                           —
                        
                        
                           Návrh občianskej iniciatívy sa týka výlučne zlepšenia ochrany práv osôb patriacich medzi národnostné a jazykové menšiny a nemá nijaký priamy vplyv na kultúrnu rozmanitosť v zmysle ustanovení článku 3 ZEÚ a článku 167 ZFEÚ.
                        
                     
         
               2.
            
            
               Druhý žalobný dôvod založený na porušení povinnosti odôvodnenia podľa článku 296 druhého odseku ZFEÚ
               
                           —
                        
                        
                           Komisia sa obmedzila na vymenovanie návrhov aktov, pre ktoré sa zhromaždia podporné vyhlásenia občanov, ale neuviedla nijaký právny dôvod na podporu svojho záveru, že patria do oblasti jej právomoci.